اکوادور پرزیدنتی لنین مورنو، اینگیلتره‌نین، "اکوادورون لندن ائلچیلیگین‌ده یاشایان، ویکی‌لیکس‌ین قوروجوسو جولین آسانژین بورادان آیریلسا دا باشقا اؤلکه‌یه تحویل وئریلمه‌یه‌جگی" قونوسوندا ضمانت وئردیگینی دئدی.
لنین مورنو، بیر رادیو پروگرامین‌دا وئردیگی آچیقلامادا، آسانژین حقوق اکیبینین مسئله اوزرین‌ده چالیشدیغینی ایفاده ائتدی.
آمریکا بیرلشمیش ایالتلری خاریجی ایشلر باخانلیغینین چوخ ساییدا یازیشماسینی اینترنت سایتی واسطه‌سیله یاییملایان و دارتیشمالارا سبب اولان آسانژ، ۲۰۱۲دن بو یانا لندنین نایتسبریج سمتین‌ده‌کی اکوادور ائلچیلیگینین بیر اوتاغین‌دا یاشاییر.
اینگیلیس محکمه‌سی آسانژین ۲۰۱۰دا ۲ قادینا تجاووزله سوچلادیغی سوئده قایتاریلماسینا قرار وئرمیشدی.
آسانژ، حاقین‌داکی اعاده قرارینین آردیندان ژوئن ۲۰۱۲ده سوئده وئریلمه‌سی حالین‌دا آمریکایا گؤندریلمه ریسکی اولدوغو اوچون اکوادورون لندن ائلچیلیگینه سیغینمیشدی.
یوئد محکمه‌سی گئچه‌ن ایل آسانژ حاقین‌داکی شکایتلری دوشورموشدو.
اکوادور، آسانژین سیاسی سیغیناق باش ووروسونو قبول ائتمیش و اونا وطنداش‌لیق وئرمیشدی.
